Lapsilukko luottaa sanastolistauksiin - Digitoday - Ilta-Sanomat
Elisalta nettisalpa lapsia suojaamaan
Julkaistu: 9.11.2004 14:00
9.11.2004 14:00
Elisahttp://www.elisa.fi tarjoaa Lapsilukkoa vanhempien käyttöön. Lukon avulla nämä voivat seurata lastensa surffausta netissä sekä ehkäistä näiden joutumista väkivaltaa ja pornoa sisältäville sivuille.
Lapsilukko analysoi internet-sivun sisältöä käyttämällä hyväkseen sanastolistauksia. Jokainen sivu analysoidaan internetin käytön aikana ja pääsy sivulle estyy, jos siltä löytyy sopimattomiksi määriteltyjä sanoja.Sanalistoja päivitetään automaattisesti, joten asiakkaan ei tarvitse huolehtia niiden ajantasaisuudesta. Jos asiakas katsoo tarpeelliseksi, hän voi kuitenkin lisätä Lapsilukkoon sellaisten sivujen osoitteita, joille pääsyn hän haluaa estää.Lapsilukko mahdollistaa internet-käytön seurannan, sillä se kirjaa haluttaessa osoitteet, joilla on vierailtu.- Lapsilukko on hyvä tekninen keino rajoittaa lapsen pääsyä määrättyjä sanoja sisältäville sivuille. Lisäksi on tärkeää, että lapset ja vanhemmat sopivat yhdessä netin käyttöön liittyvistä säännöistä, toteaa tietoturvapalveluista vastaava osastopäällikkö Anita Ovaska Elisasta.Lapsilukko on saatavissa Elisa Tietoturvapalvelun lisäpalveluna.
Ministeriöltä rahaa lasten tietokoneajokortille
Liikenne- ja viestintäministeriö on jakanut viestintäyhteisöille 50 000 euroa toimintatukea. Suurimmat summat saa Pelastakaa Lapset ry lasten tietokoneajokortin valmisteluun sekä Mannerheimin lastensuojeluliitto ry Turvallinen Nuorten Netti - ja Uusmediat lapsen arjessa -projekteihin. Molemmat tahot saavat 15 000 euroa.
Yhdysvaltojen korkein oikeus on kaatanut lain, jolla yritettiin estää lapsia pääsemästä internetin pornosivuille. Oikeuden mukaan lakiesitys rajoitti sananvapautta ja oli siten perustuslain vastainen. Esitys kaatui täpärästi äänin 5 - 4.
Disney lanseerasi tietokoneen lapsille
Walt Disney Co. lisäsi kuluttajaelektroniikkatuotteidensa listalle henkilökohtaisen tietokoneen ja nestekidenäytön. Lapsille suunnatussa tietokoneessa toimitetaan muun muassa piirtokynä sekä internet-suodattimet suojelemaan lapsia.